Diari Oficial de la Generalitat Valenciana


Sumari del DOGV 1891, del 28-10-1992 (1992/826227)

ORDRE de 14 d'octubre de 1992, de la Conselleria de Cultura, Educació i Ciència, per la qual convoca els XI Jocs Esportius de la Generalitat Valenciana.
--------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/10/14/(1)/dof/vci/html**

### Dades del document

Número de DOGV
:   1891

Data del DOGV
:   28-10-1992

Secció del DOGV
:   DISPOSICIONS GENERALS

Número del document
:   1992/826227


Data del document
:   14-10-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 14 d'octubre de 1992, de la Conselleria de Cultura, Educació i Ciència, per la qual convoca els XI Jocs Esportius de la Generalitat Valenciana.  
L'esport de base, en els seus valors formatius constructors de la personalitat i com a clement de desenvolupament social de l'individu, necessita d'un complement inherent al fenomen esportiu: la competició.  
Els Jocs Esportius de la Generalitat Valenciana proposen aquest tipus d'activitat, però tot intentant que no es perda el rumb que ha de marcar la pràctica esportiva en els joves, amb caràcter multidisciplinar i amb una màxima continuïtat.  
Dins dels Jocs Esportius s'estructuraran una sèrie d'encontres que faciliten als disminuïts físics, psíquics i sensorials el poder practicar aquells esports que els permeten les seues discapacitats.  
Els distints ajuntaments, com a organitzadors primers dels jocs municipals, han desforçar-Se a obtenir la màxima participació individual i col·lectiva en les distintes modalitats esportives que puguen organitzar i han d'assegurar la competició durant la totalitat del curs escolar.  
Les escoles esportives municipals, amb la seua tasca de tecnificació, han de fomentar que els esportistes més avantatjats formen sota la tutela dels monitors esportius equips i grups de competició als seus centres escolars respectius, a fi d'incrementar l'activitat i el nombre d'encontres en els jocs municipals i de respectar els equips naturals.  
Els jocs autonòmics tenen un caràcter més selectiu, i hi participen els esportistes i equips més destacats. S'organitzen en diverses fases que culminen amb les finals autonòmiques i donen accés a competicions nacionals posteriors.  
Les federacions tenen la labor primordial de desplegar els seus esports respectius i de formar els clubs esportius, entrenadors, jutges i àrbitres els quals conformen el desenvolupament posterior dels nostres joves esportistes.  
. Atés el desenvolupament que estan assolint les associacions de pares d'alumnes, i entesa l'activitat esportiva com un complement imprescindible del procés educacional, és interessant que aquestes, a través dels consells escolars en els seus diferents àmbits, col·laboren en l?organització dels Jocs Esportius.  
Amb la coordinació i la corresponsabilitat adequades entre els ajuntaments, les federacions esportives i la Conselleria de Cultura, Educació i Ciència, s'aconseguiran assolir els distints objectius que aquests Jocs Esportius proposen.  
La Conselleria de Cultura, Educació i Ciència encoratja tots els participants directes i els tècnics i educadors que des dels seus diferents estaments fan possible el desenvolupament perfecte dels Jocs Esportius.  
Per tot això, a proposta de la Direcció General de l?Esport,  
ORDENE:  
Article únic  
Convocar els XI Jocs Esportius de la Generalitat Valenciana i aprovar les bases que els regiran les quals figuren com annex d'aquesta ordre.  
DISPOSICIO FINAL  
Autoritze el Director General de l?Esport a executar aquesta Ordre, i també a modificar les bases citades en l'annex adjunt quan les circumstàncies ho aconsellen per al desenvolupament i l?organització adequats de l'activitat.  
ANNEX  
 Bases dels XI Jocs Esportius de a Generalitat Valenciana  
1. Àmbits d'actuació  
Els XI Jocs Esportius de la Generalitat Valenciana s'estructuraran en dos àmbits d'actuació.  
1.1. Jocs municipals  
Organitzats pels ajuntaments, i dins de les seues competències administratives, s'orienten envers la promoció esportiva, tot assegurant l?oferta necessària per a cobrir els requisits de l?esport de base, sempre d'acord amb la demanda esportiva que es produesca en cada cas.  
Aquests jocs tenen el suport Econòmic de la Conselleria de Cultura, Educació i Ciència i estaran assessorats tècnicament pel seu personal especialitzat.  
El calendari dels jocs municipals ha de prolongar-se durant el curs escolar, per bé que ha de possibilitar la incorporació dels equips o esportistes més destacats als jocs autonòmics i, en el cas que aquests fossen eliminats de la competició, puguen reincorporar-se a l'activitat local. En l?apartat 6.1 d'aquestes bases s'estableix el barem de participació en els jocs autonòmics. La determinació dels equips que es classifiquen segons aquest barem es farà d'acord amb el criteri de l'ajuntament.  
L'objectiu principal dels jocs ha de ser la promoció d'activitats físiques i esportives que complementen l?educació física com a instrument formatiu, educatiu i socialitzador.  
1.2. Jocs autonòmics  
Els Jocs Autonòmics estan organitzats directament per la Conselleria de Cultura, Educació i Ciència a través de la Direcció General de l?Esport i en col·laboració amb les federacions esportives implicades en els Jocs Esportius, amb les quals s'acordarà la redacció dels reglaments tècnics corresponents, el desenvolupament de les competicions i l?organització de les activitats dins l?àmbit de l?esport de base. Cal entendre que es realitzarà, en tots els casos, competició única. No obstant això, es podran establir divisions de competició en aquells esports en què es faça necessari.  
L'objectiu prioritari dels jocs és l?increment progressiu dels nivells de competició, de manera que es possibilite el màxim rendiment controlat dins de cada etapa del desenvolupament esportiu del jove, que es nodresca la base de la piràmide esportiva i que es mantinguen sempre els criteris didàctics, metodològics i pedagògics de l'aprenentatge i el desenvolupament esportius.  
Especial atenció es dirigir als encontres de disminuïts, estructurant els esports i modalitats mes adequades a les peticions existents.  
2. Participants  
Els Jocs Esportius de la Generalitat Valenciana es planifiquen per a xiquets i joves en les seues primeres etapes d'aprenentatge i pràctica esportius.  
Per a poder participar-hi, cal pertànyer a centres educatius, clubs esportius o a qualsevol entitat pública o privada degudament legalitzada. En qualsevol cas, per a la participació en els jocs autonòmics, els ajuntaments es responsabilitzaran dels equips que admeten en el seu àmbit d'actuació.  
També podran participar en els jocs esportius els disminuïts físics, psíquics i sensorials.  
3. Categories  
S'estableixen les categories següents segons l'any de naixement:  
- Benjamí, anys 1983/84.  
- Alevi, anys 1981/82.  
- Infantil, anys 1979/80.  
- Cadet, anys 1977/78.  
Les categories per als disminuïts físics, psíquics i sensorials s'establiran d'acord amb els centres i entitats que s'inscriguen i es basaran en la reglamentació existent.  
4. Modalitats  
S'organitzarà fase autonòmica en aquells esports o modalitats que aconseguesquen formar grups de competició amb 6 equips com a mínim, per categoria i província, o un mínim de 16 individuals per categoria i província, en les modalitats individuals.  
En els esports en què s'ha realitzat fase autonòmica en la temporada anterior, hi haurà un reglament tècnic elaborat conjuntament amb la federació corresponent.   
En els jocs municipals, l?organització de la competició i les modalitats esportives s'establiran d?acord amb la decisió del mateix ajuntament organitzador vista la demanda esportiva que es produesca en cada municipi.  
5. Fases de competició  
La competició es considerarà única en tots els esports programats; això no obstant, en aquells esports que per les seues característiques pròpies ho requeresquen, podran establir-se nivells de competició. En tot cas, la composició i l'accés a aquests nivells quedaran reflectits en el reglament tècnic corresponent.  
Jocs municipals Jocs autonòmics  
   
Categoria Fase Fases  
Benjamí Municipal  
Aleví Municipal Comarcal i encontre territorial  
Infantil Municipal Autonòmica  
Cadet Municipal Autonòmica  
Les fases nacionals estaran organitzades pel Consell Superior d'Esports, i es regiran sota les condicions econòmiques que aquesta entitat marque. La Direcció General de l?Esport, coordinarà i regularà l'accés i la representació de la Comunitat Valenciana, d'acord amb la normativa de les esmentades fases.  
La competició per disminuïts es realitzarà en funció del nombre de participants tenint en compte la proximitat geogràfica d'aquells.  
Un mateix equip no podrà representar a la comunitat en més d'una de les competicions de nivell estatal, a excepció de les seleccions autonòmiques, si s'escaigués.  
6. Calendari de competició  
6.1. Jocs municipals  
Els jocs municipals constituiran la primera fase d'accés als jocs autonòmics. Aquells ajuntaments que organitzen competicions podran classificar els seus equips proporcionalment al volum de participació, segons el quadre següent:  
Participació Fase municipal Inscripció màxima  
nombre d?equips nombre de grups fase autonòmica  
   
 7-0 4 1  
 3-49 8 2  
 75-29 9 3  
 23-40 7 4  
 46-33 3 6  
Els equips classificats s'incorporaran als jocs autonòmics a partir del mes de març de 1993 i els ajuntaments hauran d'inscriure'ls en aquesta fase abans del dia 26 de febrer de 1993.  
La Direcció General de l?Esport d?acord amb la federació respectiva podrà modificar l?estructura de competició en aquells esports que per les seues especials característiques d'implantació així ho aconsellen.  
6.2. Jocs autonòmics  
S'iniciaran a partir del mes de març, com s'indica en l'apartat anterior. No obstant això, en aquells esports o categories per als quals, per la reduïda participació, els ajuntaments no organitzen jocs municipals, s'organitzarà una fase prèvia amb lligues en grups de sis equips i per proximitat geogràfica entre els participants. Aquesta competició s'iniciarà pel mes de novembre de 1992 i finalitzarà pel febrer de 1993, moment en què s'uniran els equips classificats als procedents dels jocs municipals. Igualment, en els nivells superiors de competició, es podran iniciar les lligues en les dates que es consideren més escaients segons la conjuntura de cada esport, cosa que s'indicarà en els seus reglaments tècnics corresponents. Qualsevol modificació de calendaris es comunicarà als interessats mitjançant una circular.  
En les categories cadet i infantil es realitzarà una final autonòmica de cada una de les modalitats esportives que complesquen els requisits d'aquestes bases.  
7. Inscripcions  
Les entitats s'hi inscriuran per mitjà d'impresos normalitzats, on s'especificaran les categories i els esports en què es desitge participan Així mateix, es formalitzaran un fulls de composició d'equips per a cada esport i categoria, en què es detallaran els seus components i els seus entrenadors o delegats.  
Amb aquesta finalitat, la Conselleria de Cultura, Educació i Ciència facilitarà els impresos als ajuntaments.  
La inscripció als XI Jocs Esportius implicarà l'acceptació d'aquestes bases i del Reglament de Disciplina Esportiva vigent.  
Ningú no podrà participar-hi sense haver realitzat la inscripció corresponent.  
Les inscripcions i els fulls de composició d'equips es presentaran davant els ajuntaments corresponents fins al dia 2 de novembre.  
Una vegada rebudes i estudiades totes les inscripcions per als jocs, el comitè organitzador local confeccionarà els calendaris de competició dels esports dels quals puga organitzar competició i indicarà aquells dels quals, tot i haver estat sol·licitats, no puga organitzar-ne.  
Cada ajuntament trametrà a les direccions territorials de Cultura i Educació de la seua província, abans del dia 16 de novembre i degudament tramitada, la documentació següent:  
- Copia de la inscripció que haja presentat cadascuna de les entitats de la localitat.  
- Full de composició de cadascun dels equips que les entitats locals hi hagen inscrit. Se n'enviaran dos còpies per cada equip a les direccions territorials.  
- Calendari dels jocs municipals, cas que s'organitzen.  
L'ajuntament i cadascuna de les entitats inscrites es quedaran una còpia d'aquests tres documents.  
La composició dels equips no podrà variar una vegada s'hagen inscrit en els jocs autonòmics.  
8. Documentació  
En les categories benjamí i aleví:  
- Full de composició d'equips.  
En la categoria infantil serà imprescindible la documentació següent:  
- Full de composició d'equips.  
- Llicència esportiva.  
En la categoria cadet:  
- Full de composició equips.  
- Document nacional d'identitat o passaport individual.  
Serà imprescindible la presentació dels documents, segons les categories indicades anteriorment, en tots els encontres dels jocs autonòmics i hauran de posar-se a disposició dels àrbitres, jutges o representants de la Conselleria de Cultura, Educació í Ciència sempre que siguen requerits.  
Els ajuntaments podran tramitar les llicenciés esportives oportunes en la fase municipal.  
Una vegada en els jocs autonòmics, les direccions territorials de Cultura i Educació o les federacions (en els esports en què s'indique) cursaran les llicències per als jocs (en el cas de no tenir llicència municipal).  
Els delegats i entrenadors tenen l?obligació de presentar en la mesa arbitral o als jutges de la prova les llicències per a poder exercir les seues funcions.  
9. Finançament  
" Conselleria de Cultura, Educació i Ciència subvencionarà els jocs municipals d'acord amb els barems que s'establiran segons cens, participació i volum de l'activitat realitzada, de manera que es contribuesca a sufragar en part les despeses que els esmentats joes ocasionen als ajuntaments corresponents. Aquesta subvenció es realitzarà a càrrec del capítol IV, secció 09, servei 10, programa 457.10 i línia 402 dels pressupostos de la Generalitat Valenciana, i amb una quantia màxima de 27.774.614 de pessetes.  
La Conselleria de Cultura, Educació i Ciència disposarà dels mitjans necessaris per al desplegament dels jocs autonòmics tant en les fases eliminatòries com en les finals autonòmiques i segons els acords amb cadascuna de les federacions.  
10. Assistència mèdica  
El Servei Valencià de Salut prestarà atenció mèdico-sanitària als participants inscrits en els Jocs Esportius de la Generalitat Valenciana, a traves de la seua xarxa d'assistència.  
Es concertarà una assegurança de «responsabilitat civil amb la Mutualitat General Esportiva que abaste tots els participants i organitzadors degudament inscrits als jocs.  
11. Material de competició  
El material necessari per al desenvolupament de les competicions serà de lliure elecció, sempre que complesca els requisits tècnics imposats per la federació corresponent.  
12. Comitè de competició  
A l?efecte de resoldre les qüestions suscitades en matèria de disciplina esportiva, es crearan tres nivells i àmbits de comitè de competició.  
a) Municipal: amb la composició que cada ajuntament crea oportuna.  
b) Territorial: format per dos representants de la Conselleria de Cultura, Educació i Ciència, un representant de la federació de l?esport implicat i un representant dels clubs participants en categoria masculina i un altre en categoria femenina.  
c) Autonòmic: amb la mateixa composició que el territorial. La via administrativa s'esgotarà davant d'aquest comitè.  
En els jocs municipals cada ajuntament podrà crear l?oportú comitè de competició.


Còpia Permalink ELI